**Επεξηγηματικά αρχεία – Χρήσιμοι όροι**

Στην έννοια του «ίδιου εργοδότη» εντάσσονται:

* τα ίδια φυσικά ή νομικά πρόσωπα, ακόμα και αν άλλαξαν είδος επιχειρηματικής δραστηριότητας
* τα ίδια φυσικά ή νομικά πρόσωπα που μετείχαν/ μετέχουν σε εταιρεία που είχε απασχοληθεί ο ασφαλισμένος (έχουν ή είχαν οποιαδήποτε μετοχική ή εταιρική σχέση με αυτήν)
* εταιρείες στις οποίες ο ασφαλισμένος μετείχε ή μετέχει ως μέλος, ανεξαρτήτως ποσοστού συμμετοχής

Στην έννοια του ίδιου εργοδότη εντάσσεται και το παράρτημα, υποκατάστημα ή εκμετάλλευση της ίδιας επιχείρησης.

Για τις ειδικές κατηγορίες τακτικής επιδότησης (ξεναγοί, αποκλειστικές νοσοκόμες, δασεργάτες, εκδοροσφαγείς) που συνδέονται με την ειδικότητα των ασφαλισμένων, η προϋπόθεση της μη απασχόλησης στον ίδιο εργοδότη καλύπτεται, όταν η πρόσληψη γίνεται σε άλλη ειδικότητα (π.χ. πρόσληψη σε θέση υπαλλήλου γραφείου).